CELEX: 32019D1990
Language: da
Date: 2019-11-28 00:00:00
Title: Rådets afgørelse (EU) 2019/1990 af 28. november 2019 om delegation af visse beføjelser som anvisningsberettiget til direktøren for Europa-Kommissionens Kontor for Forvaltning og Fastsættelse af Individuelle Rettigheder vedrørende betaling af vederlag og dækning af udgifter til tjenesterejser og tilladte rejseudgifter

29.11.2019   
               
               
                  DA
               
               
                  Den Europæiske Unions Tidende
               
               
                  L 308/103
               
            
         RÅDETS AFGØRELSE (EU) 2019/1990
         af 28. november 2019
         om delegation af visse beføjelser som anvisningsberettiget til direktøren for Europa-Kommissionens Kontor for Forvaltning og Fastsættelse af Individuelle Rettigheder vedrørende betaling af vederlag og dækning af udgifter til tjenesterejser og tilladte rejseudgifter
         RÅDET FOR DEN EUROPÆISKE UNION HAR —
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (1), særlig artikel 66, stk. 1, litra a), og
         ud fra følgende betragtninger:
         
                     (1)
                  
                  
                     Ved Rådets afgørelse (EU) 2019/792 (2) overdrog Rådet Europa-Kommissionens Kontor for Forvaltning og Fastsættelse af Individuelle Rettigheder (PMO) udøvelsen af visse beføjelser, som ved vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, fastsat ved Rådets forordning (EØF, Euratom, EKSF) nr. 259/68 (3), er tildelt ansættelsesmyndigheden og den myndighed, der er beføjet til at indgå ansættelseskontrakter for personalet i Generalsekretariatet for Rådet (GSR), i forhold til forvaltning af individuelle økonomiske rettigheder.
                  
               
                     (2)
                  
                  
                     GSR undertegnede en aftale på tjenesteenhedsplan med PMO om forvaltningen af individuelle økonomiske rettigheder for personalet og offentligt ansatte på højt plan i GSR.
                  
               
                     (3)
                  
                  
                     Kommissionens afgørelse 2003/522/EF (4), særlig artikel 2, stk. 4, tillader PMO at udføre sit hverv efter anmodning fra og på vegne af et andet organ, der er oprettet ved traktaterne eller på grundlag af disse. I henhold til aftalen på tjenesteenhedsplan mellem PMO og GSR kan GSR anmode PMO om at fastsætte og godkende udbetaling af lønninger til ansatte og offentligt ansatte på højt plan i GSR samt dækning af deres udgifter til tjenesterejser og tilladte rejseudgifter. I betragtning af de fordele, dette indebærer for så vidt angår omkostningsbesparelser og omkostningseffektivitet, bør der delegeres relevante beføjelser som anvisningsberettiget til direktøren for PMO, i henhold til artikel 66, stk. 1, litra a), i forordning (EU, Euratom) 2018/1046 —
                  
               VEDTAGET DENNE AFGØRELSE:
         
            Artikel 1
            
               1.   Direktøren for Europa-Kommissionens Kontor for Forvaltning og Fastsættelse af Individuelle Rettigheder (PMO) delegeres beføjelser som anvisningsberettiget til at fastsætte og godkende betalinger af vederlag til samt dækning af udgifter til tjenesterejser og tilladte rejseudgifter for personale med henblik på anvendelsen af artikel 1, stk. 1, litra a), i afgørelse (EU) 2019/792 og for offentligt ansatte på højt plan.
               Disse betalinger konteres følgende artikler og konti i sektion II i Den Europæiske Unions almindelige budget med titlen "Det Europæiske Råd og Rådet":
               
                           —
                        
                        
                           Kapitel 10 med undtagelse af underkonti 1004-02 og 1004-05
                        
                     
                           —
                        
                        
                           Kapitel 11
                        
                     
                           —
                        
                        
                           Konto 1200 med undtagelse af underkonto 1200-36
                        
                     
                           —
                        
                        
                           Artikel 133
                        
                     
                           —
                        
                        
                           Konto 2201.
                        
                     Den i første afsnit omhandlede delegation skal også omfatte beføjelser til at skønne, fastsætte og godkende indtægter, der er forbundet med de udgifter, der er omhandlet i andet afsnit.
            
            
               2.   Den i denne artikels stk. 1, første afsnit, omhandlede delegation finder ikke anvendelse i tilfælde, hvor udøvelsen af de beføjelser, der er delegeret af Rådet til PMO i henhold til artikel 1, stk. 1, i afgørelse (EU) 2019/792, er afstået i overensstemmelse med artikel 1, stk. 2, i nævnte afgørelse.
            
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Den finder anvendelse fra den dato, hvor Generalsekretariatet for Rådet modtager en skrivelse, der bekræfter, at PMO godkender de i henhold til artikel 1, stk. 1, første afsnit, delegerede beføjelser, eller når PMO udøver disse delegerede beføjelser, alt efter hvad der indtræffer først.
         
         
            Udfærdiget i Bruxelles, den 28. november 2019.
            
               
                  På Rådets vegne
               
               T. HARAKKA
               
                  Formand
               
            
         
         
            (1)  EUT L 193 af 30.7.2018, s. 1.
         
            (2)  Rådets afgørelse (EU) 2019/792 af 13. maj 2019 om overdragelse til Europa-Kommissionen – Kontoret for Forvaltning og Fastsættelse af Individuelle Rettigheder (PMO) — af udøvelsen af visse beføjelser, som er tildelt ansættelsesmyndigheden og den myndighed, der kan indgå ansættelseskontrakter (EUT L 129 af 17.5.2019, s. 3).
         
            (3)  EFT L 56 af 4.3.1968, s. 1.
         
            (4)  Kommissionens afgørelse 2003/522/EF af 6. november 2002 om oprettelse af forvaltnings- og lønudbetalingskontoret (EUT L 183 af 22.7.2003, s. 30).